SCG เผยกำไร Q3/58 โต 85% หลังมีรายได้พิเศษ-ค่าใช้จ่ายลดลง
SCG เผยกำไร Q3/58 โต 85% มาที่ 130.06 ลบ. จากปีก่อนที่มีกำไร 70.28 ลบ. หลังมีรายได้พิเศษ-ค่าใช้จ่ายลดลง ขณะที่ช่วง 9 เดือนแรกมีกำไร 67.07 ลบ. ลดลง 62% จากปีก่อนที่มีกำไร 174.59 ลบ.
10 พ.ย. 2558

บริษัท สหโคเจน (ชลบุรี) จำกัด (มหาชน) หรือ SCG รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 130.06 ล้านบาท หรือมีกำไรสุทธิ 0.14 บาทต่อหุ้น เพิ่มขึ้น 85% จากช่วงเดียวกันของปีก่อนที่มีกำไรสุทธิ 70.28 ล้านบาท หรือมีกำไรสุทธิ 0.07 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 67.07 ล้านบาท หรือ 0.07 บาทต่อหุ้น ลดลง 62% จากช่วงเดียวกันของปีก่อนที่มีกำไรผลสุทธิ 174.59 ล้านบาท หรือ 0.18 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้สินไหมชดเชยความเสียหายของทรัพย์สินและผลกระทบต่อกำไรขั้นต้นจากเหตุหม้อแปลงไฟฟ้า ตามกรมธรรม์ประกันภัยรวม 134.51 ล้านบาท
อีกทั้งมีต้นทุนขาย 938.02 ล้านบาท ลดลง 99.01 ล้านบาท หรือร้อยละ 27.81 ตามปริมาณการใช้ก๊าซธรรมชาติ นอกจากนี้ค่าใช้จ่ายในการบริหาร 38.43 ล้านบาท ลดลง 3.87 ล้านบาท หรือร้อยละ 9.15 